Tamagotchi keer terugDie Tamagotchi (Foto: Bandai) Tamagotchi – een van die gewildste speelgoed en tydverdrywe van die 1990’s – maak weer sy verskyning. Die internet het die afgelope naweek behoorlik gegons oor dié aankondiging wat die Japanse maatskappy Bandai verlede week gemaak het. Bandai was in die vroeg 1990’s ook die oorspronklike vervaardiger van dié “tegnologiese troeteldier”. Die eerste Tamagotchi is in 1996 in Japan gemaak en dié speelding het die volgende jaar sy verskyning in die VSA gemaak en wêreldwyd een van die gewildste speelgoed van sy tyd onder veral jongmense geword. ŉ Tamagotchi is ŉ “troeteldier” wat jy deurgaans “aandag” en “kos” moet gee om te verseker dat jou troeteldier aan die lewe bly. Die jongste speelding is tot dusver nog net in Japan beskikbaar teen ¥2 000 (ongeveer R250), maar kan deur Amazon gekoop word. Dit is nog onseker wanneer die speelding wêreldwyd beskikbaar gestel gaan word, maar The Telegraph berig dat Bandai met die laaste stappe besig is om weer “geluk na kinders, wêreldwyd, te bring”. Bron: The Telegraph